Neuvoston direktiivi 95/23/EY, annettu 22 päivänä kesäkuuta 1995, tuoreen lihan tuotantoa ja markkinoille saattamista koskevan direktiivin 64/433/ETY muuttamisesta



Virallinen lehti nro L 243 , 11/10/1995 s. 0007 - 0013



NEUVOSTON DIREKTIIVI 95/23/EY, annettu 22 päivänä kesäkuuta 1995, tuoreen lihan tuotantoa ja markkinoille saattamista koskevan direktiivin 64/433/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivissä 64/433/ETY(4) vahvistettiin nautaeläimistä, sioista, lampaista ja vuohista sekä kotieläiminä pidettävistä kavioeläimistä saatavan tuoreen lihan tuotantoa ja markkinoille saattamista koskevat säännöt, kapasiteetiltaan pieniin laitoksiin sovellettavia säännöksiä, joilla kyseiset laitokset hyväksytään yksinkertaistetuin perustein rakenteiden ja infrastruktuurien osalta, olisi yksinkertaistettava toissijaisuusperiaatetta soveltamalla, jotta voitaisiin ottaa huomioon tietyt erityisolosuhteet, olisi täsmennettävä viipaloitujen teurastuksen sivutuotteiden tuotannon ja markkinoille saattamisen terveysvaatimukset, kuljetusasiakirjaa koskevia säännöksiä voidaan yksinkertaistaa, kapasiteetiltaan pienistä laitoksista peräisin olevan lihan ei tarvitse noudattaa, silloin kuin se tuotetaan ja saatetaan markkinoille, muita kuin yleisiä hygieniavaatimuksia, eikä sitä saa sen vuoksi varustaa yhteisön leimalla eikä päästää vientikauppaan, kapasiteetiltaan pienille teurastamoille ja leikkaamoille tarkoitetut enimmäistuotantomäärät on mukautettava tiettyjen eläinperäisten tuotteiden tuotantoa ja kaupan pitämistä koskevien yhteisön terveyssääntöjen väliaikaisten ja rajoitettujen poikkeuksien myöntämisedellytyksistä 17 päivänä joulukuuta 1992 annetussa neuvoston direktiivissä 92/120/ETY(5) säädettyihin määriin, näitä rajoituksia sovellettaessa on kuitenkin tarpeellista ottaa huomioon tietyt erityistilanteet, ja kokemus on osoittanut, että on tarpeen muuttaa direktiiviä 64/433/ETY tiettyjen teknisten kohtien osalta, jotka ovat aiheuttaneet ongelmia käytännössä, ON ANTANUT TÄMÄN DIREKTIIVIN: 1 artikla Muutetaan direktiivi 64/433/ETY seuraavasti: 1) Lisätään 2 artiklaan alakohta seuraavasti: "o)`uudelleenkäärimiskeskus`: työtila tai varasto, jossa markkinoille saatettavat kääreessä olevat lihat ryhmitellään ja/tai pakataan uudelleen." 2. Muutetaan 3 artiklan 1 kohta seuraavasti: a) korvataan A alakohdan a alakohta seuraavalla tekstillä: "a) ne ovat peräisin liitteessä I olevassa I ja II luvussa säädetyt edellytykset täyttävästä, 10 artiklan mukaisesti valvotusta teurastamosta," b) A alakohdan f alakohdassa ba) korvataan ii alakohta seuraavalla tekstillä: "ii) kaupallinen kuljetusasiakirja, edellyttäen että - asiakirja on lähettävän laitoksen laatima, - asiakirjassa on liitteessä I olevan X luvun 50 kohdassa säädettyjen merkintöjen lisäksi hyväksytyn laitoksen eläinlääkintähyväksynnän numeron merkki ja pakastetun lihan osalta selvä maininta pakastuskuukaudesta ja -vuodesta, - asiakirjassa on Suomeen ja Ruotsiin vietävän lihan osalta jokin liitteessä IV olevan IV osan 3 luetelmakohdassa säädetyistä maininnoista, - vastaanottaja säilyttää asiakirjan voidakseen esittää sen toimivaltaiselle viranomaiselle tämän pyynnöstä. Jos tiedot on talletettu tietokoneelle, ne on tulostettava kyseisen viranomaisen niin vaatiessa," bb) korvataan viimeinen alakohta seuraavasti: "Määräjäsenvaltion toimivaltaisen viranomaisen vaatimuksesta on esitettävä terveystodistus, jos liha on tarkoitus viedä jalostettuna johonkin kolmanteen maahan. Toimijat vastaavat todistuksen hankkimisesta aiheutuvista kuluista." c) B alakohdassa - korvataan johdanto-osa seuraavasti: "B. Edellä A alakohdassa tarkoitettujen viipaleiden tai palojen tai luuttomiksi leikattujen ilman käärettä tai kääreessä olevien lihojen osalta:" - lisätään a ja b alakohtaan sanat "tai kääritty" sanojen "leikattu luuttomaksi"jälkeen; d) C alakohdassa - korvataan ensimmäisen alakohdan toinen virke seuraavasti: "Viipaloimattomien sivutuotteiden on täytettävä A ja B alakohdassa esitetyt vaatimukset." - poistetaan ensimmäisen alakohdan viimeisessä virkkeessä oleva sana "viipaloitujen", - poistetaan toinen alakohta; e) lisätään D alakohdan b alakohtaan virke seuraavasti: "Tällöin on kylmävaraston eläinlääkintähyväksynnän numero merkittävä kaupalliseen kuljetusasiakirjaan." f) lisätään alakohta seuraavasti: "F. että tuore liha, joka puretaan kääreestä tai kääritään uudelleen eri laitoksessa kuin missä se alunperin käärittiin: a) täyttää A, B, C ja D alakohdassa säädetyt vaatimukset, b) puretaan kääreestä ja kääritään uudelleen paketoimiskeskuksessa, joka täyttää liitteessä I olevassa I luvussa säädetyt vaatimukset ja joka on hyväksytty ja jota valvotaan 10 artiklan mukaisesti." 3) Korvataan 4 artikla seuraavasti: "4 artikla A. 1 päivästä tammikuuta 1995 alkaen jäsenvaltiot voivat 3 artiklasta poiketen sallia sellaisen lihan, joka on peräisin teurastamoista, jotka eivät täytä liitteessä I olevien I ja II luvun vaatimuksia, markkinoille saattamisen pidettäväksi kaupan kyseisen jäsenvaltion alueella, edellyttäen että seuraavat vaatimukset täyttyvät: a) kyseisten teurastamojen i) ei ole lupa käsitellä enempää kuin 20 nautayksikköä (NY) viikossa enimmäismäärän ollessa 1 000 NY vuodessa, ii) on täytettävä liitteessä I olevien V ja VII luvun, XIV luvun 66 kohdan ensimmäisen, toisen ja neljännen alakohdan, ja 67 kohdan sekä XV luvun 69 kohdan, lukuun ottamatta tuoretta tuontilihaa koskevia vaatimuksia, sekä 71, 72 ja 73 kohdan vaatimukset, iii) on täytettävä liitteen II vaatimukset, iv) on ilmoitettava eläinlääkintäyksikölle etukäteen, milloin ja kuinka paljon eläimiä aiotaan teurastaa ja mistä eläimet ovat peräisin, jotta ante mortem -tarkastus voidaan suorittaa liitteessä I olevan VI luvun mukaisesti joko tilalla tai teurastamossa. b) teurastamon toiminnanharjoittajan, omistajan tai tämän edustajan on pidettävä kirjaa, jonka avulla voidaan valvoa: - teurastamoon tulevia eläimiä ja sieltä lähteviä teurastuksesta saatavia tuotteita, - suoritettuja tarkastuksia, - näiden tarkastusten tuloksia. Nämä tiedot on pyynnöstä toimitettava toimivaltaiselle viranomaiselle. c) virkaeläinlääkärin tai hänen apulaisensa on suoritettava lihan post mortem -tutkimus liitteessä I olevan VIII luvun mukaisesti noudattaen liitteessä I olevan VII luvun 32 kohdan vaatimuksia. Jos lihassa on vaurioita tai muutoksia, on virkaeläinlääkärin suoritettava post mortem -tutkimus. Virkaeläinlääkärin tai hänen vastuullaan toimivan apulaisen on valvottava säännöllisesti liitteessä I olevissa V ja VII luvuissa säädettyjen hygieniasääntöjen noudattamista. Soveltaessaan tätä artiklaa jäsenvaltioiden on käytettävä seuraavia muuntokertoimia: i) naudanliha - asetuksessa (ETY) N:o 805/68 tarkoitetut suuret nautaeläimet ja kavioeläimet: 1 NY - muut nautaeläimet: 0,50 NY ii) sianliha - siat, joiden elopaino on yli 100 kg: 0,20 NY - muut siat (a): 0,15 NY iii) muu liha - lampaat ja vuohet: 0,10 NY - karitsat, vohlat ja porsaat, joiden elopaino on alle 15 kg: 0,05 NY. B. Jäsenvaltiot voivat A kohdan 1 alakohdan a) i) alakohdassa tarkoitetuissa 1 000 NY:n rajoissa poiketa kyseisessä kohdassa määrätystä viikottaisesta enimmäismäärästä teurastaakseen karitsoja ja vohlia ennen uskonnollisia juhlia, mikäli virkaeläinlääkäri on läsnä teurastushetkellä, hygieniavaatimuksia noudatetaan eikä lihoja pakasteta ennen niiden saattamista markkinoille. C. Edellä olevan A kohdan 1 alakohdan a) i) alakohdassa määrättyjä enimmäismääriä voidaan soveltaa eri toimijoihin, jotka teurastavat omaan lukuunsa selvästi eri aikoina viikossa, laitoksessa, joka täyttää seuraavat vaatimukset: a) laitoksen omistaja tai kuka tahansa muu tätä laitosta käyttävä henkilö on saanut toimivaltaisen viranomaisen hyväksymän erityiskoulutuksen tuotantohygieniassa, b) teurastettavat eläimet kuuluvat laitoksen omistajalle tai lihakauppiaalle, tai nämä ovat ostaneet eläimet d kohdassa tarkoitettuja tarpeita varten, c) lihatuotanto tapahtuu liitteen II vaatimukset täyttävissä tiloissa, d) tuotannon on rajoituttava b kohdassa tarkoitetuille lihakauppiaille kuuluvien liikkeiden tarpeiden tyydyttämiseen ja myyntiin paikan päällä kuluttajalle tai paikallisille yhteisöille. Erillisten teurastusmäärien yhdistymisen osalta voidaan A kohdan 1 alakohdan a) i) alakohdassa säädettyjä enimmäismääriä korottaa 30 NY:öön viikossa ja 1 500 NY:öön vuodessa 1 alakohdassa luetellut vaatimukset täyttävien teurastamojen osalta. Tätä mahdollisuutta hyväkseen käyttävien jäsenvaltioiden on toimitettava komissiolle luettelo näitä säännöksiä soveltavista laitoksista. D. Jäljempänä 16 artiklassa määrätyn menettelyn mukaisesti jäsenvaltioille voidaan antaa lupa soveltaa näitä säännöksiä sellaisiin teurastamoihin, jotka sijaitsevat erityisistä maantieteellisistä haitoista kärsivillä alueilla tai joilla on vaikeuksia hankkia eläimiä ja jotka käsittelevät enintään 2 000 NY:öä vuodessa. E. Toimivaltainen viranomainen voi myöntää poikkeuksia liitteen II mukaisesti sellaisille lihanleikkaamoille, jotka eivät toimi hyväksytyssä laitoksessa ja jotka eivät tuota yli 5 tonnia luuttomaksi leikattua lihaa viikossa tai vastaavaa määrää luista lihaa. Liitteessä I olevan V luvun, VII luvun 38 kohdan, IX luvun - lukuun ottamatta 46 kohdan c alakohdan toisessa virkkeessä säädettyä työtilan lämpötilavaatimusta - ja X luvun 48 kohdan määräyksiä sovelletaan 1 alakohdassa tarkoitetuissa laitoksissa suoritettavaan varastointiin ja leikkaamiseen. F. Liha, joka on peräisin tässä artiklassa tarkoitetuista laitoksista ja jonka katsotaan olevan ihmisravinnoksi kelpaavaa tässä direktiivissä säädetyt hygieniaa ja terveystarkastuksia koskevat vaatimukset huomioon ottaen, on merkittävä kansallisella leimalla, jota ei voi sekoittaa yhteisön leimaan ja joka erityisesti ei saa olla muodoltaan soikea. Käärimättömiä leikkeitä ei kuitenkaan tarvitse leimata. G. Jäsenvaltiot voivat myös poiketa liitteessä I olevassa I luvussa säädetyistä kapasiteetiltaan pieniä kylmävarastoja koskevista vähimmäisvaatimuksista, jos näissä varastoissa on vain kääreessä olevaa lihaa ja muita elintarvikkeita. Ruotsissa voidaan sallia 30 päivään heinäkuuta 1997 asti asianmukaisesti toisistaan erotettujen pakatun ja pakkaamattoman lihan varastoiminen samassa kylmätilassa. H. Teurastamoille, joihin sovelletaan tässä artiklassa säädettyjä poikkeuksia, on tehtävä hyväksytyille laitoksille säädetty yhteisön tarkastus. (a) Riistaeläimiin sovelletaan samoja muuntokertoimia kuin vastaaviin kotieläinlajeihin." 4) Lisätään seuraava artikla: "4 a artikla 1. Jäsenvaltioiden on ilmoitettava 31 päivään joulukuuta 1995 mennessä direktiivin 91/498/ETY 1 artiklassa tarkoitettujen laitosten luettelo sekä niiden laitosten luettelo, joille myönnetään määräajan pidennykset tämän artiklan mukaisesti. 2. Toimivaltaiset viranomaiset voivat myöntää tarpeellisen määräajan pidennyksen tämän direktiivin noudattamiseksi sellaiselle direktiivin 91/498/ETY (*) 2 artiklan mukaisesti poikkeusluvan saaneelle teurastamolle, joka voi osoittaa kyseistä viranomaista tyydyttävällä tavalla yrittäneensä noudattaa tämän direktiivin määräyksiä, mutta ei ole voinut itsestään riippumattomista syistä noudattaa alunperin määrättyjä määräaikoja. 3. Kun 4 artiklan mukaisesti rekisteröity laitos ryhtyy muutostöihin toimivaltaisen viranomaisen hyväksymän uudelleenjärjestelyohjelman perusteella saadakseen 10 artiklan mukaisen hyväksynnän, kyseinen viranomainen voi töiden edistymisen mukaisesti määrätä, kuinka paljon tuotteita laitos saa pitää kaupan. 4. Saattaessaan tämän direktiivin säännökset osaksi kansallista lainsäädäntöään jäsenvaltioiden on täsmennettävä ne yksityiskohtaiset säännöt, joiden mukaisesti direktiivin 91/498/ETY 10 artiklassa ja 2 artiklan 2 kohdassa säädettyjä seuraamuksia sovelletaan, jos tässä artiklassa tarkoitettu laitos ei noudata väliaikaista poikkeuslupaa myönnettäessä tekemiään sitoumuksia, siten että näitä seuraamuksia voidaan soveltaa 31 päivään joulukuuta 1995 asti ja Ruotsin osalta 31 päivään joulukuuta 1996 asti sekä Itävallan ja Suomen osalta 31 päivään joulukuuta 1997 asti. (*) Väliaikaisten ja rajoitettujen poikkeusten myöntämisestä yhteisön erityisistä terveyssäännöistä tuoreen lihan tuotantoa ja kaupan pitämistä varten 29 päivänä heinäkuuta 1991 annettu neuvoston direktiivi 91/498/ETY (EYVL N:o L 268, 24.9.1991, s. 105). Direktiivä muutettiin vuoden 1994 liittymisasiakirjalla." 5) Lisätään 5 artiklan 1 kohdan a) iii) alakohtaan sanat "makroskooppisesti näkyvä" sanan "sarkokystainfektio" eteen. 6) Muutetaan 6 artikla seuraavasti: - poistetaan 1 kohdan e alakohdan viidennestä luetelmakohdasta sanat "verenlaskun oikea suorittaminen", - korvataan 1 kohdan h alakohta seuraavalla tekstillä: "h) liha on merkitty kansallisella leimalla, jota ei voi sekoittaa yhteisön leimaan ja joka erityisesti ei saa olla muodoltaan soikea." 7) Lisätään 9 artiklan 1 kohdan iii alakohtaan sanat "hyväksytyn pakkauskeskuksen" sanan "kylmävarastossa" eteen. 8) Lisätään 10 artiklan 1 kohdan neljännen ja viidennen alakohdan loppuun lauseke "virheellisen osatoiminnan tai koko laitoksen osalta". 9) 12 artiklassa a) korvataan 1 kohta seuraavasti: "1. Komission eläinlääkintäasiantuntijat voivat, jos se on tarpeen tämän direktiivin yhdenmukaisen soveltamisen varmistamiseksi, suorittaa yhteistyössä toimivaltaisten kansallisten viranomaisten kanssa tarkastuksia paikan päällä. Ne voivat tarkastamalla edustavan prosenttimäärän laitoksia todentaa, valvooko toimivaltainen viranomainen, että laitokset noudattavat tämän direktiivin säännöksiä. Jäsenvaltion, jonka alueella tarkastus suoritetaan, on annettava asiantuntijoille kaikkea apua, jota nämä tarvitsevat tehtäviään suorittaessaan. Komissio ilmoittaa kyseiselle jäsenvaltiolle suoritettujen tarkastusten tuloksista." b) lisätään kohta seuraavasti: "3. Yksityiskohtaiset säännöt tämän direktiivin soveltamiseksi, erityisesti ne, joilla määrätään yhteistyöstä kansallisten viranomaisten kanssa, vahvistetaan 16 artiklassa säädetyn menettelyn mukaisesti." 10) Poistetaan 13 artiklan 1 kohta. 11) Muutetaan liite I seuraavasti: a) lisätään II luvun 14 kohdan c) i) alakohdan loppuun teksti seuraavasti: "kun nämä toimenpiteet tehdään teurastamossa. Lisäksi tätä vaatimusta on noudatettava sikojen osalta riittävässä määrin, jotta estettäisiin tuoreen lihan ja sivutuotteiden saastuminen", b) korvataan IV luvun 17 kohdan a alakohdan viittaus "XIV luvun 66 kohdan neljännen alakohdan" viittauksella "XIV luvun 66 kohdan kahdeksannen alakohdan", c) korvataan VI luvun 25 kohdan ensimmäinen alakohta seuraavasti: "Eläimille on suoritettava ante mortem -tarkastus 24 tunnin kuluessa niiden saapumisesta teurastamoon ja 24 tunnin kuluessa ennen teurastusta. Lisäksi virkaeläinlääkäri voi vaatia tarkastusta milloin tahansa muulloin." d) lisätään VII luvun 33 kohtaan virke seuraavasti: "Toimivaltaiset viranomaiset voivat hyväksyä ilman puhaltamisen mekaanisesti alle 15 kilogramman elopainoisten karitsojen ja vohlien nylkemiseksi, jos hygienianormeja noudatetaan." e) poistetaan IX luvun 43 kohdassa sanat "nautaeläinten sivutuotteiden viipalointi", f) XI luvussa: - korvataan 49 kohta seuraavasti: "Terveysmerkintä on tehtävä virkaeläinlääkärin valvonnassa. Tätä varten hänen on valvottava a) terveysmerkintää, b) merkkejä ja kääremateriaalia, jos niissä on jo tässä luvussa määrätty leima." - lisätään 50 kohdan b alakohtaan alakohta seuraavasti: "Leiman kokoa ja merkkejä voidaan pienentää karitsojen, vohlien ja porsaiden terveysmerkintää varten." - 51 kohdassa i) lisätään luetelmakohta toiseksi luetelmakohdaksi seuraavasti: "- karitsojen, vohlien ja porsaiden ruhoihin on tehtävä vähintään kaksi merkintää, ruhon kummallekin puolelle, lapaan tai reisien ulkopintaan,", ii) lisätään alakohta toiseksi alakohdaksi seuraavasti: "Kuitenkin karitsojen, vohlien ja porsaiden ruhojen terveysmerkintä voidaan tehdä kiinnittämällä niihin etiketti tai levy, mikäli ne ovat kertakäyttöisiä." - korvataan 52-56 kohdat seuraavasti: "52. Nautaeläinten, sikojen ja kavioeläinten maksat on polttoleimattava 50 kohdan mukaisesti, jos ne on tarkoitus viedä johonkin toiseen jäsenvaltioon tai johonkin ETA-maahan. 53. Muut ihmisravinnoksi kelpaavat teurastuksen sivutuotteet on merkittävä välittömästi joko suoraan tuotteen pintaan tai pakkaukseen tai kääreeseen 50 kohdan mukaisesti. Edellä 50 kohdassa tarkoitettu merkki on leimattava kääreeseen tai pakkaukseen kiinnitettävään etikettiin tai painettava pakkaukseen. Jos pakkaaminen tai kääriminen tehdään teurastamossa, on merkissä oltava kyseisen laitoksen hyväksyntänumero. 54. Pakkaukset on aina merkittävä 55 kohdan mukaisesti. 55. Leikattu ja pakattu liha sekä 52 ja 53 kohdassa tarkoitetut pakatut sivutuotteet on varustettava 50 kohdan mukaisella terveysmerkinnällä. Merkissä on oltava leikkaamon eläinlääkinnällinen hyväksyntänumero teurastamon numeron asemesta. Merkin on oltava pakkaukseen kiinnitettävässä etiketissä tai painettuna pakkaukseen siten, että se rikkoutuu, kun pakkaus avataan. Rikkoutumaton merkki sallitaan ainoastaan silloin, kun pakkaus itse rikotaan avattaessa. Jos leikattu liha tai sivutuotteet kääritään XII luvun 62 kohdan mukaisesti, voidaan edellä tarkoitettu etiketti kuitenkin kiinnittää pakkaukseen. Teurastamossa pakattujen sivutuotteiden osalta merkissä olevan numeron on oltava kyseisen teurastamon eläinlääkinnällinen hyväksyntänumero. Tämä vaatimus koskee myös 59 b kohdassa määrätyt vaatimukset täyttäviä Euroboxeja. 56. Kun tuore liha kääritään myyntipakkauksiin, jotka on tarkoitettu suoraan kuluttajalle myytäviksi, sovelletaan 53 ja 55 kohtaa. Edellä 50 kohdassa mainittuja kokovaatimuksia ei sovelleta tässä kohdassa tarkoitettuun merkkiin. Kun liha pakataan uudelleen muussa leikkaamossa kuin missä se käärittiin, on kääreessä oltava käärimisen suorittaneen leikkaamon terveysmerkintä, ja pakkauksessa on oltava pakkaamon terveysmerkintä." - korvataan 58 kohta seuraavasti: "58. Terveysmerkkiin käytettävien väriaineiden on oltava direktiivin 94/36/EY (EYVL N:o L 237, 10.9.1994, s. 13) 2 artiklan 8 kohdan mukaisia." g) XII luvussa: - lisätään 59 kohdan a alakohtaan alakohta seuraavasti: "Puun käyttäminen on kiellettyä, paitsi karitsojen tai vohlien ruhoille, kuitenkin niin, että kaikin keinoin on vältettävä lihan joutumista kosketukseen pakkauksen kanssa kääreen rikkoutuessa.", - korvataan 60 kohdan neljäs alakohta seuraavasti: "Kun maksat, munuaiset tai sydämet on tarkoitettu vienti- tai tuontikauppaan, saa kussakin kääreessä olla vain yksi kokonainen elin." - korvataan 62 kohta seuraavasti: "Jos kääre kuitenkin täyttää kaikki pakkauksen suojaavuutta koskevat edellytykset, sen ei tarvitse olla läpinäkyvä eikä väritön. Euroboxeja voi myös käyttää toisena astiana sillä edellytyksellä, että muut 59 kohdan ehdot täyttyvät." - lisätään 63 kohtaan alakohta seuraavasti: "Tuore liha voidaan myös pakata leikkaamossa, mikäli Euroboxit, joiden on täytettävä 59 kohdan b alakohdan vaatimukset, on puhdistettu ja desinfioitu ennen leikkaamoon tuomista." - lisätään 64 kohtaan virke seuraavasti: "paitsi jos käytetään suoraan kuluttajalle myytäviä myyntipakkauksia"; h) korvataan XIV luvun 66 kohdan toinen alakohta seuraavasti: "Toimivaltaiset viranomaiset voivat myöntää poikkeuksia tästä vaatimuksesta tapauskohtaisesti, jos liha kuljetetaan teurastamon välittömässä läheisyydessä sijaitseviin leikkaamoihin tai lihakauppoihin sillä edellytyksellä, että tällainen kuljetus kestää enintään kaksi tuntia, ja lihan kypsytystekniikkaan liittyvästä syystä." 12) Liitteessä II olevassa II luvussa: i) muutetaan 10 kohta seuraavasti: - korvataan f alakohta seuraavasti: "f) jäähdyttämö, joka on kapasiteetiltaan riittävä suhteessa teurastuksen määrään ja tyyppiin, ja jossa on tutkittavaksi määrättyjen ruhojen varastointiin tarkoitettu erillinen tai eristettävissä oleva tila, paitsi jos ne lähetetään välittömästi virallisessa valvonnassa erityislaitokseen, jossa niille tehdään lisätutkimuksia." ii) muutetaan 11 kohta seuraavasti: - poistetaan sanat "tai puhdistaa", - lisätään virke seuraavasti: "Mahoja ja suolia saa puhdistaa teurastushuoneessa, jos se tehdään eri aikana kuin teurastaminen.", iii) lisätään kohta seuraavasti: "15) Teurastamoissa on oltava tila, jossa on lukittava kaappi, joka on tarkastusviranomaisten käytettävissä heidän työnsä aikana." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset, mahdolliset seuraamukset mukaan lukien, voimaan 1 päivään heinäkuuta 1995 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3. Ennen tämän direktiivin voimaantuloa sovelletaan asiaa koskevia kansallisia sääntöjä noudattaen samalla perustamissopimuksen yleisiä määräyksiä. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995 alkaen. 4 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä kesäkuuta 1995. Neuvoston puolesta Ph. VASSEUR Puheenjohtaja (1) EYVL N:o C 224, 12.8.1994, s. 15 (2) EYVL N:o C 109, 1.5.1995 (3) EYVL N:o C 397, 31.12.1994, s. 18 (4) EYVL N:o 121, 29.7.1964, s. 2012/64, sellaisena kuin se on ajan tasalle saatettuna direktiivillä 91/497/ETY (EYVL N:o L 268, 24.9.1991, s. 69) ja viimeksi muutettuna vuoden 1994 liittymisasiakirjalla. (5) EYVL N:o L 62, 15.3.1993, s. 86